Gunvor Hofmo (1921 – 1995)

Skrivemaskinen står stille.

Tomheten strømmer over tastene

som over en låst bil

i kveldsgaten.

\*

Jeg hater lampen i hjørnet.

Altfor plutselig slår den lyset

over ditt ansikt,

lys skal bare jeg

kaste over det.

Jeg hater dagen,

altfor trygt leder den deg

slik som bare jeg

skulle lede deg.

Men natten elsker jeg

da er det bare jeg

som vokser omkring deg.

\*

Jeg fikk ikke så mye sukker i teen

som jeg ønsket.

Da tok jeg mitt sverd

og slo i stein så gnistene sprutet:

slik falt mine dikt

i dine hender.

Hennes stemme:

<https://www.youtube.com/watch?v=9l079S02220>

Steinar Opstad:

<https://www.youtube.com/watch?v=CIqKMvctcUg>

Jan Erik Vold:

<https://www.youtube.com/watch?v=CvigMSxtWzY>

text

<https://blikk.no/gunvor-hofmo-holocaust-ikon/i-dag-er-det-100-ar-siden-poeten-gunvor-hofmo-ble-fodt/200999>